Stadion "Nelson Mandela Bay"
Nelson-Mandela-Bay stadion je nogometni stadion u Port Elizabethu u Južnoafričkoj Republici. Stadion je izgrađen povodom Svjetskog nogometnog prvenstva 2010. godine i kapaciteta je 46.000 mjesta. Troškovi izgradnje kreću se oko 100 miliona eura. Početak gradnje bio je u septembru 2006., a otvaranje stadiona bilo je početkom juna 2009. godine. Projekat je djelo njemačkog arhitektonskog biroa Gerkan, Marg und Partner iz Hamburga. Stadion ima 150 VIP loža, 60 poslovnih loža, trgovine sportske opreme, sportsku dvoranu, parking i dvorane za seminare. Stadion je nazvan po južnoafričkom političaru Nelsonu Mandeli. Na stadionu su igrane utakmice Kupa konfederacija 2009. godine i predviđen ja za nekoliko utakmica prve runde, osmine i četvrtfinala, kao i za utakmicu za treće mjesto na Svjetskom nogometnom prvenstvu 2010. godine.